CELEX: 62019CN0585
Language: da
Date: 2019-08-02 00:00:00
Title: Sag C-585/19: Anmodning om præjudiciel afgørelse indgivet af Tribunalul București (Rumænien) den 2. august 2019 – Academia de Studii Economice din București mod Organismul Intermediar pentru Programul Operațional Capital Uman - Ministerul Educației Naționale

2.12.2019   
            
            
               DA
            
            
               Den Europæiske Unions Tidende
            
            
               C 406/8
            
         
      Anmodning om præjudiciel afgørelse indgivet af Tribunalul București (Rumænien) den 2. august 2019 – Academia de Studii Economice din București mod Organismul Intermediar pentru Programul Operațional Capital Uman - Ministerul Educației Naționale
      (Sag C-585/19)
      (2019/C 406/13)
      Processprog: rumænsk
      
         Den forelæggende ret
      
      Tribunalul București
      
         Parter i hovedsagen
      
      
         Sagsøger: Academia de Studii Economice din București
      
         Sagsøgt: Organismul Intermediar pentru Programul Operațional Capital Uman - Ministerul Educației Naționale
      
         Præjudicielle spørgsmål
      
      
                  1)
               
               
                  Skal der ved [udtrykket] »arbejdstid«, som defineret i artikel 2, nr. 1), i direktiv 2003/88/EF (1), forstås »det tidsrum, hvori arbejdstageren er på arbejde og står til arbejdsgiverens rådighed under udførelsen af sin beskæftigelse eller sine opgaver« på grundlag af en enkelt kontrakt (på fuld tid) eller på grundlag af den pågældende arbejdstagers samtlige indgåede (arbejds-)kontrakter?
               
            
                  2)
               
               
                  Skal medlemsstaternes forpligtelser i henhold til artikel 3 i direktiv 2003/88/EF (pligten til at træffe de nødvendige foranstaltninger for at sikre, at alle arbejdstagere får en minimumshvileperiode på 11 sammenhængende timer inden for hver 24-timersperiode) og artikel 6, litra b), i direktiv 2003/88/EF (pligten til at træffe de nødvendige foranstaltninger for at sikre, at den gennemsnitlige arbejdstid i løbet af en syvdagesperiode ikke overstiger 48 timer, inklusive overarbejde) fortolkes således, at de indfører grænser med hensyn til en enkelt kontrakt eller med hensyn til samtlige kontrakter, som er indgået med den samme arbejdsgiver eller flere arbejdsgivere?
               
            
                  3)
               
               
                  Såfremt der af besvarelsen af det første og det andet spørgsmål følger en fortolkning, hvorefter medlemsstaterne ikke på nationalt plan må regulere anvendelsen af artikel 3 og artikel 6, litra b), i direktiv 2003/88/EF med hensyn til hver [enkelt] kontrakt, i mangel af nationale lovbestemmelser, ifølge hvilke den daglige minimumshvileperiode og den maksimale ugentlige arbejdstid skal stilles i relation til arbejdstageren (uanset hvor mange arbejdskontrakter, som denne indgår med den samme arbejdsgiver eller flere arbejdsgivere), kan en offentlig institution i en medlemsstat, der handler på statens vegne, da lægge til grund, at bestemmelserne i artikel 3 og artikel 6, litra b), i direktiv 2003/88/EF finder direkte anvendelse, og sanktionere en arbejdsgiver for manglende overholdelse af de i direktivets fastsatte grænser af den daglige hvileperiode og/eller den maksimale ugentlige arbejdstid?
               
            
         (1)  Europa-Parlamentets og Rådets direktiv 2003/88/EF af 4.11.2003 om visse aspekter i forbindelse med tilrettelæggelse af arbejdstiden (EUT 2003, L 299, s. 9).